CELEX: 52004PC0446
Language: et
Date: 2004-06-18
Title: Muudetud ettepanek Euroopa Parlamendi ja nõukogu direktiiv elektromagnetilist ühilduvust käsitlevate liikmesriikide õigusnormide ühtlustamise kohta (komisjoni esitatud EÜ asutamislepingu artikli 250 lõike 2 alusel)

Avis juridique important

|

52004PC0446

Muudetud ettepanek Euroopa Parlamendi ja nõukogu direktiiv elektromagnetilist ühilduvust käsitlevate liikmesriikide õigusnormide ühtlustamise kohta (komisjoni esitatud EÜ asutamislepingu artikli 250 lõike 2 alusel)  /* KOM/2004/0446 lõplik - COD 2002/0306 */  

Muudetud ettepanek EUROOPA PARLAMENDI JA NÕUKOGU DIREKTIIV elektromagnetilist ühilduvust käsitlevate liikmesriikide õigusnormide ühtlustamise kohta (komisjoni esitatud EÜ asutamislepingu artikli 250 lõike 2 alusel)2002/0306 (COD)Muudetud ettepanek EUROOPA PARLAMENDI JA NÕUKOGU DIREKTIIV elektromagnetilist ühilduvust käsitlevate liikmesriikide õigusnormide ühtlustamise kohta9. märtsil 2004 hääletas Euroopa Parlament esimesel lugemisel muudatusi, mis võeti päevakorda elektromagnetilist ühilduvust käsitlevate liikmesriikide õigusnormide ühtlustamist reguleeriva Euroopa Parlamendi ja nõukogu direktiivi ettepaneku suhtes.EÜ asutamislepingu artikli 250 lõikes 2 on sätestatud, et niikaua kui nõukogu ei ole otsustanud, võib komisjon muuta oma ettepanekut ükskõik millal ühenduse õigusakti vastuvõtmisele viiva menetluse jooksul.Komisjon avaldab edaspidi oma arvamust Euroopa Parlamendi vastuvõetud muudatuste kohta.1. TAUSTEttepanek edastati nõukogule ja Euroopa Parlamendile (KOM(2002) 759 lõplik versioon - 2002/0306(COD)) 24. detsembril 2002.Euroopa Majandus- ja Sotsiaalkomitee avaldas pooldava arvamuse 18. juunil 2003.10. novembril 2003 leppis nõukogu ühehäälselt kokku üldise lähenemisviisi kuni Euroopa Parlamendi arvamuse avaldamiseni esimesel lugemisel elektromagnetilist ühilduvust käsitlevate liikmesriikide seaduste ühtlustamist reguleeriva direktiivi ettepaneku kohta.2. KOMISJONI MUUDETUD ETTEPANEKU EESMÄRKMuutmisettepanek säilitab praeguse elektromagnetilist ühilduvust käsitleva direktiivi eesmärgid ja selle kohaldamisala. See järgib uue lähenemisviisi regulatiivset kontseptsiooni ja kasutab enamasti kõnealuses direktiivis juba sisalduvaid mõisteid.Ettepaneku tekst on koostatud vastavalt järgmistele eesmärkidele:-reguleerimisala selgitamine paremate määratluste ja selgemini määratletud välistuste abil;-püsiseadmete käsitlemine asjakohasema reguleeriva korra abil;-suurem selgus üksikasjalikumate oluliste nõuete kaudu;-ühtlustatud standardite rolli selgitamine;-vastavushindamismenetluste lihtsustamine, vähendades neid ühe menetluseni seadme kohta;-bürokraatia vähendamine ja tootjate valikuvõimaluse suurendamine, kaotades kohustusliku kolmanda isiku sekkumise, kui ühtlustatud standardeid ei ole kohaldatud, ent lubades kõigil juhtudel seadmete vastavushindamisasutuste vabatahtlikku kaasamist;-paranenud turujärelevalve tootja parema jälgitavuse kaudu.Ettepaneku ülesehitust ja teksti on kohandatud muude alates 1989. aastast vastuvõetud uue lähenemisviisi direktiividega kehtestatud tehnika tasemega.3. KOMISJONI ARVAMUS EUROOPA PARLAMENDI VASTUVÕETUD MUUDATUSTE KOHTA9. märtsil 2004 esitas tööstuse, väliskaubanduse, teadusuuringute ja energeetika komisjoni nimel ettekandja Luis BERENGER FUSTER (PES, ES) aruande (viide PE-337.416), mis sisaldas Euroopa Komisjoni ettepaneku 38 muudatust, sealhulgas mitmeid kompromissmuudatusi, mis lepiti kokku kolme institutsiooni mitteametlike kontaktide käigus. Veel ühe kompromissmuudatuse (nr 39) pani ette PES-fraktsioon.Euroopa Parlamendi kodukorra [1] artikli 158 lõike 2 lihtsustatud menetlust järgides pandi aruanne ilma aruteluta hääletusele 9. märtsi istungil ning sellel olid järgmised tulemused:[1]  Euroopa Parlamendi kodukorra artikli 158 lõikes 2 on sätestatud, et kui üks kümnendik parlamendikomisjoni liikmetest ei esita kindlaksmääratud tähtaja jooksul vastuväiteid, loetakse aruanne parlamendikomisjoni poolt vastuvõetuks ning esitatakse ilma aruteluta parlamendi täiskogule hääletamiseks.-Muudatused 1-15, 17-26, 30, 32-36 ja 38 võeti täiskogu istungil vastu pärast ühte hääletust.-Muudatus 39 võeti vastu pärast eraldi hääletust.-Muudatused 16, 27-29, 31 ja 37 tühistati.Komisjon aktsepteerib täielikult kõiki parlamendi vastuvõetud muudatusi, kuna need selgitavad ja parandavad komisjoni ettepanekut ning vastavad täielikult konkurentsivõime nõukogu 10. novembri 2003. aasta üldisele lähenemisviisile.4. PEAMISTE MUUDATUSTE SELGITUS4.1. Raadioteenuste erikaitse valmisoleku tugevdamineMuudatus 1, mida on tutvustatud põhjenduses 2, rõhutab veelkord vajadust kaitsta raadioteenuseid, mis toimivad vastavalt Rahvusvahelise Telekommunikatsiooni Liidu määrusele, eelkõige raadioringhäälingu vastuvõtu ja amatöörraadio teenuseid.4.2. Täiendavad selgitused ja reguleerimisala muutmineVastavalt Euroopa Parlamendi muudatustele 2, 14 ja 33 jätab komisjon direktiivi reguleerimisalast välja valmis ühendusseadmed. Seetõttu on põhjendusest 11 välja jäetud viide valmis ühendusseadmetele. Lisaks on muudetud ettepanekust välja jäetud esialgse ettepaneku artikli 2 lõike 2 punkt b, kus on määratletud valmis ühendusseadmed, ning I lisa lõige 2.3, kus on sätestatud sellistele seadmetele esitatavad olulised nõuded.Muudetud ettepaneku artikli 1 lõikes 1 on üheselt määratletud direktiivi reguleerimisalasse kuuluvad seadmed vastavalt muudatuse 5 sõnastusele. Lisaks on muudetud ettepanekus selgitatud direktiivi reguleerimisalast välja jäetud seadmete määratlust:-määruse (EÜ) nr 1592/2002 artikli 1.2 punktis b osutatud lennunduses kasutatavad seadmed vastavalt muudatuse 6 sõnastusele;-artikli 1.2 punkti c üldisel ümbersõnastamisel osutatud raadioamatööride kasutatavad seadmed vastavalt muudatuse 7 sõnastusele;-häirevabad seadmed, muutes artikli 1.3 punkti a vastavalt muudatuse 8 sõnastusele;-teiste direktiividega täielikult või osaliselt hõlmatud seadmed, sõnastades ümber artikkel 1.4 vastavalt muudatuse 9 sõnastusele.4.3. Määratluste parandamineMuudetud ettepanekus on esitatud uued määratlused ja täiustatud olemasolevaid:-artikli 2.1 punktis e selgitatakse mõistet "elektromagnetiline häire", taaskehtestades kehtivas direktiivis 89/336/EMÜ sätestatud määratluse vastavalt muudatuse 10 sõnastusele;-artikli 2.1 punktis fa kehtestatakse mõiste "turvalisuse tagamine", mis on esitatud ka artiklis 4.2, vastavalt muudatuse 11 sõnastusele;-artikli 2.1 punktis ga kehtestatakse mõiste "elektromagnetiline keskkond". Kasutatav määratlus on otsene väljavõte Rahvusvahelise Elektrotehnika Komisjoni (IEC) määratlusest (IEC50, Rahvusvaheline Elektrotehnika Sõnastik (IEV), peatükk 161: Elektromagnetiline ühilduvus, 2.1.5) vastavalt muudatuse 13 sõnastusele;-artikli 2.2 punktis aa kehtestatakse liikuva seadme mõiste vastavalt muudatuse 15 sõnastusele. Liikuvseadmeid käsitletakse seadmetena.4.4. Ühtlustatud standardite rolli selgitamine (muudatused 3, 12, 19, 20, 38)Muudetud ettepanekus on teksti ümberstruktureerimisel täiendavalt selgitatud ühtlustatud standardite rolli. Kehtestatud muudatused on üksikasjalikumalt järgmised:-Põhjenduses 13 on selgitatud ühtlustatud standardite sisu ja nende kohaldamist vastavalt muudatuse 3 sõnastusele.-Kõik elemendid seoses ühtlustatud standarditega on sätestatud artiklis 6 ning V lisa jäetakse seejärel välja, rakendades täielikult muudatusi 12, 19, 20 ja 38.4.5. Liikmesriikidele lubatud erimeetmete reguleerimisala selgitusArtiklit 4.2 muudetakse vastavalt muudatuse 17 sõnastusele, et viia sisse selles artiklis sätestatud erimeetmeid võtvate liikmesriikide kohustus teatada sellistest meetmetest komisjonile ja, kui need on heaks kiidetud, lasta need avaldada Euroopa Liidu Teatajas.4.6. CE-märgistuseta toodete väljapanek messidelArtiklit 4.3 muudetakse, et võimaldada tootjal messidel välja panna CE-märgistuseta seadmeid. Muudetud ettepanekus on täiendavalt sätestatud tootjate kohustus tagada, et sellistel juhtudel ei teki häireid vastavalt muudatuse 18 sõnastusele.4.7. Teabega seotud nõudedMuudetud ettepaneku alusel koostatakse eraldi artikkel, et sätestada teabega seotud nõuded, mis seega jäetakse välja oluliste nõuete loetelust, rakendades täielikult muudatust 23.4.8. Vastavushindamismenetluse selgitamineMuudetud ettepanekus on ümber struktureeritud vastavushindamise sätted, rakendades muudatusi 34, 35 ja 39. See ei mõjuta oluliselt komisjoni ettepanekut.Muudetud ettepaneku artikliga 7 nähakse ette võimalus kohaldada kas Ia lisas sätestatud vastavushindamismenetlust, mis põhineb tootja enesehindamisel, ning kohaldada vabatahtlikult täiendavalt Ib lisas sätestatud menetlust, millega nähakse ette teavitatud asutuse sekkumine.4.9. Täiendavad olulised nõuded püsiseadmeteleMuudetud ettepaneku I lisas on nõutud, et vastutav isik dokumenteeriks püsiseadmete paigaldamisel kasutatavad tehnilised tavad, et täita elektromagnetilist ühilduvust käsitleva direktiivi oluline nõue, ning teeks nõuetekohaselt põhjendatud taotluse korral need dokumendid kättesaadavaks turujärelevalveasutustele vastavalt muudatuse 32 sõnastusele. Vastavalt muudatuse 30 sõnastusele võidakse püsiseadmesse paigaldamiseks ettenähtud ja muidu mitte müügil olevad seadmed vabastada kaitse ja teabega seotud nõuetele vastamise kohustusest. Põhjendust 20 on selgitatud vastavalt muudatuse 4 sõnastusele.4.10. Teavitatud asutuse rolli selgitamineMuudetud ettepaneku artikliga 11 nõutakse, et liikmesriigid määratleksid selgelt teavitatud asutuste määramise ulatuse, märkides, kas määramise ulatus on piiratud teatava aspektiga või direktiiviga hõlmatud seadmega, vastavalt muudatuse 26 sõnastusele. Teavitatud asutuse ülesanne on hinnata tootja esitatud tehnilisi andmeid tootja valikul kas täielikult või osaliselt vastavalt muudatuse 35 sõnastusele.4.11. Teksti üldine järjepidevusMuudatused 21, 22, 24, 25 ja 36 rakendatakse täielikult, et tagada teksti üldine järjepidevus.5. JäreldusEÜ asutamislepingu artikli 250 lõiget 2 arvesse võttes muudab komisjon oma ettepanekut vastavalt eespool toodule, rakendades kõik Euroopa Parlamendi vastuvõetud muudatused.